Ετζίαν Χοκς

Οι Ετζίαν Χοκς (αγγλικά: Aegean Hawks F.C., κυριολεκτικά: «Γεράκια του Αιγαίου») είναι ελληνικός ερασιτεχνικός ποδοσφαιρικός σύλλογος με έδρα την κομητεία Άρλινγκτον της Βιρτζίνια των Η.Π.Α. Ιδρύθηκε το 1996 και αγωνίζεται στην Washington Premier League που ανήκει στην USASA/Region I (United States Adult Soccer Association), την ερασιτεχνική ποδοσφαιρική ομοσπονδία των ΗΠΑ, η οποία διοικεί ένα δίκτυο τοπικών ποδοσφαιρικών πρωταθλημάτων σε όλη τη χώρα, που αντιστοιχούν στο πέμπτο επίπεδο της αμερικανικής ποδοσφαιρικής πυραμίδας. Το 2010 τερμάτισε στη 2η θέση.

Έχει χρώματα μαύρο, κόκκινο και λευκό και παίζει στο στάδιο «Ντάλες Σπόρτπλεξ» (Dulles SportsPlex) στην πόλη Στέρλινγκ της Βιρτζίνια (Sterling, Virginia). Από το 2002 ιδιοκτήτης της και επικεφαλής κόουτς είναι ο Τζόναθαν Νάιτ (Jonathan Knight). Από το 2008 κοόυτς είναι και ο Νταγκ Χόμερ (Doug Homer).

 Ιστορικό 
Η ομάδα ιδρύθηκε το 1996 από μια παρέα Ελλαδιτών και Ελληνοκυπρίων φοιτητών που ζούσαν στην περιοχή του Άρλινγκτον. Εντάχθηκε στην χαμηλότερη κατηγορία της ποδοσφαιρικής λίγκας της Ουάσινγκτον (Washington International Soccer League-WISL). Έπειτα από τρεις συνεχείς ανόδους, το 2000 κατάφερε να ανεβεί στην ανώτερη κατηγορία (Premier Division). Το φθινόπωρο του 2003 η ανώτερη κατηγορία αποσχίστηκε από την WISL, δημιουργώντας την Washington Premier League (WPL), στην οποία εντάχθηκαν και οι Χοκς και αγωνίζονται έκτοτε. 

Το ξεπέταγμα και η απότομη άνοδος της ομάδας στην ανώτερη κατηγορία ερασιτεχνικού ποδοσφαίρου της μητροπολιτικής περιοχής της Ουάσινγκτον της έδωσε εξαιρετική φήμη και δημοσιότητα. Παρόλο που οι ιδρυτές της Έλληνες και Κύπριοι φοιτητές έπαψαν να αγωνίζονται ή επέστρεψαν στις πατρίδες τους, οι εναπομείναντες υποστηρικτές της προσπάθησαν να συνεχίσουν την νικητήρια παράδοση που είχε δημιουργηθεί. Στόχος της ομάδας είναι να διατηρείται στο υψηλό επίπεδο.

Συνεχίζει να παίζει στην ανώτερη κατηγορία. Στη σύντομη ιστορία τους τα "Γεράκια" έχουν κατακτήσει οκτώ συνεχόμενους τίτλους της Λίγκας: 2006, 2007, 2008 και 2009 (από δύο κάθε χρόνο: άνοιξη και φθινόπωρο). το 2009 κατέκτησαν το Ερασιτεχνικό Κύπελλο ΗΠΑ (USASA National Amateur Cup), ενώ έχουν διακριθεί σε πολλές τοπικές και περιφερειακές διοργανώσεις.

Το 2007 προκρίθηκαν από την περιοχή τους στο Κύπελλο ΗΠΑ (U.S. Open Cup) αποκλείοντας τον Ελληνοαμερικανικό Ν.Υόρκης και την ΑΣ Γιουνάιτεντ αλλά αποκλείστηκαν στον 1ο γύρο της τελικής φάσης. Παρόμοια πορεία είχαν και το 2009.

Τίτλοι
Πρωταθλήματα Ουάσινγκτον (WISL)
First Division (1η): 1998 (φθιν.), 2003 (φθιν.)
Sapphire Division (2η): 1998 (άνοιξη)
Diamond Division (3η): 1997 (φθιν.)
Opal Division (4η): 1997 (άνοιξη)
Πρωταθλήματα Ουάσινγκτον (WPL):
Οκτώ συνεχόμενοι τίτλοι: 2006, 2007, 2008 και 2009 (άνοιξη και φθινόπωρο)
Κύπελλο Ερασιτεχνών ΗΠΑ (USASA Amateur Cup): 2009.
Κύπελλο περιφέρειας MD: 2011.
Arlington Premier League Champions: 2009.

Ποδόσφαιρο Σάλας

Από το 2003 οι Χοκς διαθέτουν επίσης τμήμα ποδοσφαίρου Σάλας, το οποίο αρχικά είχε διαφορετικό όνομα. Αγωνίζεται με επιτυχία σε διάφορα τουρνουά της περιοχής της Ουάσινγκτον, όπως: 
Copa DC Tournament στο Rockville
National Indoor Qualifier Tournament στο Rockville
Bullis Futsal Invitational.

Τίτλοι - Διακρίσεις

Η ομάδα ποδοσφαίρου σάλας έχει τις εξής επιτυχίες:

Copa DC X, Φιναλίστ (2010)
Copa DC IX, Προημιτελικά (2009)
Copa DC VI, Ημιτελικά (2007)
Copa DC V, Φιναλίστ (2006)
National Indoor Champioships (DC/MD), Φιναλίστ (2006)
National Indoor Championships (DC/MD), Φιναλίστ (2005)
Copa DC II, Ημιτελικά (ως "PFC") (2003)

Εξωτερική πηγή
 Ιστοσελίδα Aegean Hawks F.C. 

Κατηγορία:Ελληνικοί αθλητικοί σύλλογοι Η.Π.Α.
Κατηγορία:Αθλητικοί σύλλογοι Η.Π.Α.
Κατηγορία:Ιδρύσεις αθλητικών συλλόγων το 1996
Κατηγορία:Ποδοσφαιρικές ομάδες ΗΠΑ